2014. gada  26. martā Rīkojums Nr. 135

Rīgā (prot. Nr. 18 15. §)

**Par valsts kustamās mantas nodošanu sabiedriskā labuma organizācijai –**

**biedrībai "Eurika"**

1. Saskaņā ar Publiskas personas mantas atsavināšanas likuma 43.1 panta pir­mo daļu atļaut Vides aizsardzības un reģionālās attīstības ministrijai nodot bez atlīdzības sabiedriskā labuma organizācijai − biedrībai "Eurika" (reģistrācijas Nr. 40008113485, juridiskā adrese − Ēvalda Valtera iela 5–1, LV-1021, sabiedriskā labuma organizācijas statuss no 2008. gada 22. oktobra) (turpmāk – sabiedriskā labuma organizācija) − automašīnu *Opel Zafira* (valsts reģistrācijas numurs ER 7875, atlikusī bilances vērtība – 0,00 *euro*).

2.Vides aizsardzības un reģionālās attīstības ministrijai noslēgt līgumu ar sabiedriskā labuma organizāciju par šā rīkojuma 1. punktā minētās valsts kustamās mantas nodošanu un pieņemšanu, līgumā nosakot, ka izdevumus, kas saistīti ar kustamās mantas reģistrāciju un transportēšanu, sedz sabiedriskā labuma organizācija.

Ministru prezidente Laimdota Straujuma

Vides aizsardzības un

reģionālās attīstības ministra

pienākumu izpildītāja,

tieslietu ministre Baiba Broka